[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278

                                                      H O T Ă R Â R E A  NR. 3
                                                         din 29 ianuarie 2019
privind modificarea Statului de Funcţii al Municipiului Sighișoara
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 1.073/I/2/15.01.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Urmare a depunerii la Serviciul Resurse Umane și Administrare Sistem Informatic a Raportului de evaluare a perioadei de stagiu a funcționarului public debutant, prin care se propune numirea în funcția publică definitivă de consilier juridic asistent a domnișoarei Molnár Orsolya și a Referatului îndrumătorului pentru evaluarea activității funcționarului public debutant, prin care se recomandă încetarea perioadei de stagiu și numirea sa ca funcționar public definitiv;

Având în vedere faptul că, domnișoara Molnár Orsolya, consilier juridic debutant a îndeplinit condițiile și a obținut la evaluarea activității calificativul ”corespunzător”;

Luând în considerare prevederile art. 101 alin. (1) din H.G. nr. 611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare, potrivit cărora: ”Funcţionarii publici debutanţi care au obţinut la evaluarea activităţii calificativul ”corespunzător” vor fi numiţi, prin transformarea postului, funcţionari publici definitivi într-o funcţie publică de execuţie din clasa corespunzătoare studiilor absolvite, în gradul profesional ”asistent” […];

Ţinând cont de prevederile art. 107 alin. (2) lit. ”a” și ”b” din Legea nr. 188/1999 privind Statutul funcţionarilor publici, republicată, cu modificările şi completările ulterioare; 

Văzând prevederile art. 122 alin. (1) din H.G. nr. 611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare, conform cărora: ”pentru promovarea în grad profesional și promovarea în clasă nu este necesară existența unei funcții publice vacante”;

Având în vedere necesitatea îndeplinirii prevederilor art. 61 alin. (1) lit. ”a” din Legea nr. 188/1999 privind Statutul funcționarilor publici, republicată, cu modificările și completările ulterioare, potrivit cărora: ”La terminarea perioadei de stagiu, pe baza rezultatului evaluării realizate, funcționarul public debutant va fi: a) numit funcţionar public de execuţie definitiv în clasa corespunzătoare studiilor absolvite, în funcţiile publice prevăzute la art. 14, în gradul profesional asistent”; 

Luând în considerare și prevederile art. 31 din Legea - cadru nr. 153/2017 privind salarizarea personalului plătit din fonduri publice, cu modificările și completările ulterioare;

Având în vedere Raportul de specialitate al Serviciului Resurse Umane și Administrare Sistem Informatic, înregistrat cu nr. 1.075/I/2/15.01.2019, prin care se propune transformarea unei funcţii publice de execuţie de consilier juridic debutant - Biroul Juridic, în funcția publică de execuție definitivă de consilier juridic asistent - Biroul Juridic, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „a”, (3) lit. „b”, art. 45 (1) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

       H O T Ă R Ă Ş T E:

Art. 1. Se aprobă transformarea, conform anexei la prezenta, a funcției publice de execuție de consilier juridic debutant din cadrul Biroului Juridic, ocupată de domnișoara Molnár Orsolya, în funcția publică de execuție definitivă de consilier juridic, clasa I, grad profesional asistent în cadrul Biroului  Juridic.


Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi Serviciul Resurse Umane și Administrare Sistem Informatic din cadrul Municipiului Sighişoara.


Art. 3. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

    Șoneriu Mihai - Marcel       

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Serviciul Resurse Umane și Administrare Sistem Informatic;
  1 ex. Biroul Buget, Contabilitate, Salarizare – Direcția Economică.
  9 ex.
  B.A. 

